b'\n_START_ARTICLE_\nLiceu Louis-le-Grand\n_START_SECTION_\nHist\xc3\xb2ria\n_START_PARAGRAPH_\nL\'any 1560 Guillaume du Prat, bisbe de Clermont, va fer un llegat als jesu\xc3\xaftes consistent en 6000 lliures per assegurar l\'educaci\xc3\xb3 dels escolars pobres. Amb aix\xc3\xb2 els jesu\xc3\xaftes van comprar,l\'any 1563, la Cour de Langres, un important palauet situat al carrer Saint-Jacques.  Tolerat per la Universitat de la Sorbona, per\xc3\xb2 sense autoritzaci\xc3\xb3 oficial, aquest centre obr\xc3\xad les seves portes l\'1 d\'octubre de 1563. El seu \xc3\xa8xit va ser immediat i va haver de ser ampliat. En aquest moment el seu nom oficial era  Collegium Societatis Jesu, per\xc3\xb2 era m\xc3\xa9s conegut com el \xc2\xabColl\xc3\xa8ge de Clermont\xc2\xbb._NEWLINE_Donava ensenyament de forma gratu\xc3\xafta i aix\xc3\xb2 es considerava que perjudicava altres centres educatius.  A partir de 1564, el Rector de la Sorbona Jean Pr\xc3\xa9vot prohibeix als jesu\xc3\xaftes obrir el seu centre encara que va actuar de manera provisional durant 30 anys. _NEWLINE_Tanmateix,l\'any 1594, el rei Henri IV va rebre una gavinetada per part de  Jean Ch\xc3\xa2tel, antic alumne del Coll\xc3\xa8ge de Clermont. Es va acusar a la Companyia de Jes\xc3\xbas d\'estar darrere d\'aquest atemptat, van ser expulsats i el seu col\xc2\xb7legi requisat, encara que 9 anys despr\xc3\xa9s el rei va permetre la seva tornada. Fins a 1618 no es va permetre oficialment als jesu\xc3\xaftes que impartissin tots els tipus d\'ensenyaments._NEWLINE_El Coll\xc3\xa8ge de Clermont va arribar al seu apogeu entre 1618 i 1682. El 1682, el Coll\xc3\xa8ge passa a dir-se Collegium Ludovici Magni, Coll\xc3\xa8ge de Louis-le-Grand i compta amb 3.000 alumnes._NEWLINE_El 3 de maig de 1762, es commina el Coll\xc3\xa8ge de Louis-le-Grand perqu\xc3\xa8 acomiadi professors i estudiants. S\'expulsa els jesu\xc3\xaftes i el 21 de novembre de 1763, es fa a Louis-le-Grand com a seu de la Universitat de Par\xc3\xads tot i que aquesta universitat va estar amb disputa durant anys amb el coll\xc3\xa8ge._NEWLINE_El jove Robespierre, hi entr\xc3\xa0 com a becari als 11 anys i el va deixar als 23 amb el t\xc3\xadtol d\'advocat i recompensat amb un premi d\'estudis de 600 lliures._NEWLINE_El 1790, la revoluci\xc3\xb3 francesa li va canviar el nom a Coll\xc3\xa8ge \xc3\x89galit\xc3\xa9, m\xc3\xa9s tard es convertiria en una pres\xc3\xb3 pol\xc3\xadtica durant el r\xc3\xa8gim del Terror a l\'espera de la guillotina._NEWLINE_El 1801, el primer c\xc3\xb2nsol Napole\xc3\xb3 I  visit\xc3\xa0 aquest centre, normalment anomenat des de 1800, el Coll\xc3\xa8ge de Par\xc3\xads. El 1802, a proposta del ministre d\'interior Jean-Antoine Chaptal, el centre va rebre el nom  de "liceu de Par\xc3\xads" i va ser el primer centre que a Fran\xc3\xa7a va rebre el nom de Liceu, passant a ser el 1805 el "Liceu Imperial"._NEWLINE_A partir d\'aquest moment aquesta instituci\xc3\xb3 educativa va canviar de nom diverses vegades per raons pol\xc3\xadtiques. _NEWLINE_Entre aquest noms va figurar el de  lyc\xc3\xa9e Descartes. Definitivament, l\'any 1873, es va dir liceu Louis-le-Grand\n_START_SECTION_\nAquest liceu en l\'actualitat\n_START_PARAGRAPH_\nL\'aspecte actual es deu a les obres realitzades el 1995. Actualment compta amb uns 1800 alumnes, uns 850 a secund\xc3\xa0ria i 950 en classes preparat\xc3\xb2ries per a les grans escoles. Entre aquests darrers alumnes, un 60% es preparen per a les cient\xc3\xadfiques, un 25% per les liter\xc3\xa0ries i un 15% per les comercials.'